इंदौर. सीमा सुरक्षा बल (बीएसएफ) के इंदौर सेंटर पर अब ना सिर्फ देश के लिए निशानेबाज बल्कि तीरंदाज भी तैयार होंगे। बीएसएफ ने अपने आर्चरी ट्रेनिंग सेंटर को चंडीगढ़ से इंदौर शिफ्ट कर दिया है। इस सेंटर पर बीएसएफ के 29 सर्वश्रेष्ठ तीरंदाजों का प्रशिक्षण भी शुरू हो चुका है। इनमें 17 पुरुष और 12 महिला खिलाड़ी हैं।
- इनमें से 2 पुरुष और 4 महिला खिलाड़ी अंतरराष्ट्रीय स्तर पर देश का प्रतिनिधित्व करते हुए कई मेडल जीत चुके हैं, वहीं शेष खिलाड़ी राष्ट्रीय प्रतियोगिताओं में पदक हासिल कर चुके हैं।
- बीएसएफ के आईजी पंकज गूमर ने बताया कि राष्ट्रीय स्तर की आर्चरी रेंज तैयार करने के लिए अधिकारियों ने कई सेंटर्स का निरीक्षण करने के बाद इंदौर का चयन किया है।
- टीम यहां अपना प्रशिक्षण शुरू कर चुकी है। इनके लिए जल्द 110 बाय 60 मीटर की रेंज तैयार की जाएगी, जहां इन्हें विश्वस्तरीय प्रशिक्षण मिलेगा। बीएसएफ पहले से ही रेवती रेंज में निशानेबाज तैयार करते आ रही है।
- अब एयरपोर्ट रोड स्थित सेंटर पर तीरंदाज भी तैयार होंगे। आईजी गूमर ने बताया कि हमारा लक्ष्य है यहां तैयार तीरंदाज ओलंपिक में देश को पदक दिलाएं।
hin_Deva hin_Deva hin_Deva hin_Deva hin_Deva